16 år gamle Richairo Zivkovic har allerede debutert på Groningens A-lag. Nå blir trolig Liverpool neste stopp i karrieren.

Liverpools speidere har i lang tid finsiktet stortalentet Richairo Zivkovic, som i nederlandske medier blir beskrevet som «den nye Arjen Robben».

Zivkovic har både serbisk og nederlandsk statsborgerskap og spiller for tiden for Erik Nevland og Luis Suarez' tidligere arbeidsgiver Groningen.

LES RYKTENE: – Arsenal vil ha Benzema

– Alle de store klubbene er interessert i å kjøpe ham, men speidere fra Liverpool har vært ekstremt aktive. De har sett ham i aksjon konstant den siste tiden

Tidenes yngste debutant

Stortalentet debuterte i Eredivisie for Groningen i desember i fjor, og ble den yngste spilleren som fikk sin debut for A-laget noensinne i en alder av 16 år.

Flere klubber i de største europeiske ligaene har lenge jaktet på Zivkovic, men nå skriver The Daily Express at den offensive kantspilleren har valgt en overgang til Anfield og Liverpool.

Ifølge serbiske medier har spilleren allerede blitt enig om en overgang til Liverpool og han vil bli presentert i løpet av kort tid. Han blir i første omgang hentet til Liverpool med tanke på fremtiden.

– Liverpool har vært ekstremt aktive

Overfor den serbiske avisen Blic bekrefter Groningens president Hans Nijland at klubben har hatt hyppige besøk fra representanter fra Liverpool angående Zivkovic den siste tiden.

– Alle de store klubbene er interessert i å kjøpe ham, men speidere fra Liverpool har vært ekstremt aktive. De har sett ham i aksjon konstant den siste tiden, forteller Hans Nijland.

Selv om Zivkovic både har nederlandsk og serbisk statsborgerskap er det ventet at han vil velge å representere Serbias landslag i årene fremover.